CELEX: 32015D0969
Language: et
Date: 2015-06-19 00:00:00
Title: Poliitika- ja julgeolekukomitee otsus (ÜVJP) 2015/969, 19. juuni 2015, millega pikendatakse Kosovos läbiviidava Euroopa Liidu õigusriigimissiooni (EULEX KOSOVO) juhi volitusi

23.6.2015   
            
            
               ET
            
            
               Euroopa Liidu Teataja
            
            
               L 157/44
            
         POLIITIKA- JA JULGEOLEKUKOMITEE OTSUS (ÜVJP) 2015/969,
   19. juuni 2015,
   millega pikendatakse Kosovos (1) läbiviidava Euroopa Liidu õigusriigimissiooni (EULEX KOSOVO) juhi volitusi
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 4. veebruari 2008. aasta ühismeedet 2008/124/ÜVJP Euroopa Liidu õigusriigimissiooni kohta Kosovos EULEX KOSOVO, (2) eriti selle artikli 12 lõiget 2,
   ning arvestades järgmist:
   
               (1)
            
            
               Vastavalt ühismeetme 2008/124/ÜVJP artikli 12 lõikele 2 on poliitika- ja julgeolekukomitee kooskõlas aluslepingu artikliga 38 volitatud tegema asjakohaseid otsuseid Kosovos läbiviidava Euroopa Liidu õigusriigimissiooni (EULEX KOSOVO) poliitilise kontrolli ja strateegilise juhtimise kohta, sealhulgas otsuse missiooni juhi ametisse nimetamise kohta.
            
         
               (2)
            
            
               Nõukogu võttis 12. juunil 2014 vastu otsuse 2014/349/ÜVJP, (3) millega muudetakse ühismeedet 2008/124/ÜVJP ja pikendatakse EULEX KOSOVO kehtivust kuni 14. juunini 2016.
            
         
               (3)
            
            
               Poliitika- ja julgeolekukomitee võttis 9. oktoobril 2014 vastu otsuse 2014/707/ÜVJP (EULEX KOSOVO/2/2014), (4) millega nimetatakse suursaadik Gabriele MEUCCI missiooni EULEX KOSOVO juhiks kuni 14. juunini 2015.
            
         
               (4)
            
            
               Liidu välisasjade ja julgeolekupoliitika kõrge esindaja tegi 15. juunil 2015 ettepaneku pikendada suursaadik Gabriele MEUCCI volitusi missiooni EULEX KOSOVO juhina kuni 14. juunini 2016,
            
         ON VASTU VÕTNUD KÄESOLEVA OTSUSE:
   Artikkel 1
   Kosovos läbiviidava Euroopa Liidu õigusriigimissiooni (EULEX KOSOVO) juhi suursaadik Gabriele MEUCCI volitusi pikendatakse kuni 14. juunini 2016.
   Artikkel 2
   Käesolev otsus jõustub selle vastuvõtmise päeval.
   Seda kohaldatakse alates 15. juunist 2015.
   
      Brüssel, 19. juuni 2015
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  Nimekasutus „Kosovo” ei mõjuta Kosovo staatuse küsimuses võetud seisukohti ning on kooskõlas ÜRO Julgeolekunõukogu resolutsiooniga 1244 (1999) ja Rahvusvahelise Kohtu arvamusega Kosovo iseseisvusdeklaratsiooni kohta.
   
      (2)  ELT L 42, 16.2.2008, lk 92.
   
      (3)  Nõukogu 12. juuni 2014. aasta otsus 2014/349/ÜVJP, millega muudetakse ühismeedet 2008/124/ÜVJP Euroopa Liidu õigusriigimissiooni kohta Kosovos (EULEX KOSOVO) (ELT L 174, 13.6.2014, lk 42).
   
      (4)  Poliitika- ja julgeolekukomitee 9. oktoobri 2014. aasta otsus 2014/707/ÜVJP (EULEX KOSOVO/2/2014) Kosovos läbiviidava Euroopa Liidu õigusriigimissiooni EULEX KOSOVO juhi ametisse nimetamise kohta (ELT L 295, 11.10.2014, lk 59).